કુંબલેએ કહ્યું હતું કે પોતે ક્રિકેટ રમી ચૂક્યો હોવાથી સારી રીતે સમજે છે કે ટીમમાં કોઈ ખેલાડીના સ્થાને બીજો કોઈ ખેલાડી રમે તો તેના મનમાં કેવી અસર થતી હોય છે. શારીરિક રીતે સુસજ્જ બનવાનો પ્રયત્ન કરવાને બદલે શારીરિક રીતે બિલકુલ ફિટ હોવાનું મહત્ત્વ કુંબલેએ સમજાવ્યું હતું. તેણે કહ્યું હતું કે ખેલાડીએ ઈજામાંથી ૧૦૦ ટકા સાજા થયા પહેલાં રમવાની ઉતાવળ કરવી ન જોઈએ, કારણ કે તેમાં ક્યારેક એ ખેલાડીને તથા ટીમને સહન કરવું પડતું હોય છે. ઈજા ખેલાડીના જીવનનો હિસ્સો છે એમ પણ તેણે કહ્યું હતું.